b"\n_START_ARTICLE_\nEmil\xc3\xadana Torrini\n_START_PARAGRAPH_\nEmil\xc3\xadana Torrini (g. 1977 m. Gegu\xc5\xbe\xc4\x97s 16) yra Islandijos daininink\xc4\x97, daugiausia \xc5\xbeinoma d\xc4\x97l savo pasaulinio debiutinio albumo Love in the Time of Science._NEWLINE_2005 m. ji i\xc5\xa1leido album\xc4\x85 Fisherman's Woman su tokiais singlais kaip Sunnyroad ar Heartstopper. Prie\xc5\xa1 tai daininink\xc4\x97 buvo i\xc5\xa1leidusi tris albumus Islandijoje: Spoon, Crou\xc3\xa7ie d'O\xc3\xb9 La ir Merman. Oficiali svetain\xc4\x97 skelbia, kad jos dainuojamo stiliaus kategorizuoti negalima. Daininink\xc4\x97 u\xc5\xbeaugo miestelyje netoli Reikjaviko, septyneri\xc5\xb3 prisijung\xc4\x97 prie choro, kuriame dainavo sopranu. Penkiolikos \xc4\xafstojo \xc4\xaf operos mokykl\xc4\x85. 1994 m. daininink\xc4\x97 tapo gerai \xc5\xbeinoma Islandijoje, kai laim\xc4\x97jo jaunimo koled\xc5\xbe\xc5\xb3 dain\xc5\xb3 konkurs\xc4\x85 (isl. S\xc3\xb6ngkeppni framhaldssk\xc3\xb3lanna), sudainavusi I Will Survive._NEWLINE_Torrini sudainavo \xe2\x80\x9eGollum's Song\xe2\x80\x9c, filmo \xe2\x80\x9e\xc5\xbdied\xc5\xb3 valdovas: Dvi tvirtov\xc4\x97s\xe2\x80\x9c paskutin\xc4\xaf k\xc5\xabrin\xc4\xaf, kai kita island\xc4\x97 Bj\xc3\xb6rk atsisak\xc4\x97 tai daryti d\xc4\x97l n\xc4\x97\xc5\xa1tumo, bei 2003 m. pat para\xc5\xa1\xc4\x97 Kylie Minogue dain\xc4\x85 \xe2\x80\x9eSlow\xe2\x80\x9c. Daininink\xc4\x97 taip pat k\xc5\xabr\xc4\x97 muzik\xc4\x85 su Dan Carey; 2005 Grammy apdovanojimuose jie buvo nominuoti u\xc5\xbe geriausi\xc4\x85 \xc5\xa1oki\xc5\xb3 muzikos \xc4\xafra\xc5\xa1\xc4\x85 (\xe2\x80\x9eSlow\xe2\x80\x9c). Prie\xc5\xa1 tai daininink\xc4\x97 bendradarbiavo su Thievery Corporation, \xc4\xafra\xc5\xa1ant The Richest Man in Babylon._NEWLINE_Love in the Time of Science yra elektronin\xc4\x97s muzikos, pana\xc5\xa1ios \xc4\xaf Bj\xc3\xb6rk k\xc5\xabryb\xc4\x85, albumas, o Fisherman's Woman daugiau vyrauja akustin\xc4\x97 gitara ir sintezatorius. Kritikai mano, kad antruoju albumu norima atsiriboti nuo Bj\xc3\xb6rk, bet pati Torrini teigia, kad jis kitoks d\xc4\x97l jos vaikino._NEWLINE_Torrini buvo Islandijos grup\xc4\x97s GusGus nar\xc4\x97, \xc4\xafra\xc5\xa1\xc4\x97 vokalus kai kurioms albumo Polydistortion (1997 m.) dainoms. \xc5\xbdymiausia \xe2\x80\x93 daina \xe2\x80\x9eWhy\xe2\x80\x9c, kuri\xc4\x85 daininink\xc4\x97 kartais atlieka gyvai._NEWLINE_2006 m. Torrini buvo nominuota Islandijos muzikos apdovanuojimuose Reikjavike keturioms kategorijoms: Met\xc5\xb3 popmuzikos albumo, Met\xc5\xb3 dainos (\xe2\x80\x9eSunnyroad\xe2\x80\x9c), Met\xc5\xb3 daininink\xc4\x97s ir Met\xc5\xb3 klipo (\xe2\x80\x9eSunnyroad\xe2\x80\x9c, re\xc5\xbeisavo Ali Taylor). Visose nominacijose, i\xc5\xa1skyrus Met\xc5\xb3 dainos, ji laim\xc4\x97jo._NEWLINE_Daininink\xc4\x97s t\xc4\x97vas yra italas, o motina, su kuria ji u\xc5\xbeaugo \xe2\x80\x93 island\xc4\x97. Jos t\xc4\x97vas vadovauja gerai \xc5\xbeinomam itali\xc5\xa1ko maisto restoranui Islandijoje, taigi daug island\xc5\xb3 j\xc4\x85 pirmiausia prisimena kaip jaun\xc4\x85 padav\xc4\x97j\xc4\x85._NEWLINE_Torrini koncertavo su Moby, Sting'u, Dido, Travis'u ir Tricky."